**Hiekanpään päiväkoti**

Hiekanpään päiväkoti toimii osana elämänkaarikampusta.

Hiekanpään päiväkodissa tarjotaan ympärivuorokautista- sekä viikonloppuhoitoa 1-6-vuotiaille lapsille.

ARVOT:

ILO

KUNNIOITUS

JOUSTAVUUS

TURVALLISUUS

LUOTTAMUS

PERUSTEHTÄVÄ:

Lapsen kokonaisvaltaisesta hyvinvoinnista huolehtiminen ympäri vuorokauden kaikkina viikonpäivinä.

![C:\Users\koupkoti\AppData\Local\Microsoft\Windows\Temporary Internet Files\Content.IE5\HKYVGU9Q\MP900408981[1].jpg]()TAVOITTEET:

* Onnellinen lapsi
* Hyvä vuorovaikutus
* Toimiva arki
* Vanhemmuuden tukeminen

Vuoropäivähoidossa haluamme panostaa lasten keskinäiseen sekä aikuisen ja lapsen väliseen vuorovaikutukseen. Yhteistyössä vanhempien kanssa koemme tärkeäksi päivittäiset keskustelut lapsen tuonti- ja hakutilanteissa. Jokaiselle lapselle laaditaan yhdessä vanhempien kanssa oma varhaiskasvatussuunnitelma (VASU).

KIELI JA VUOROVAIKUTUS

Päiväkodissamme lasta kuunnellaan, hänen kanssaan keskustellaan ja ollaan läsnä kaikissa vuorovaikutustilanteissa. Pienryhmässä lorutellaan, leikitään, jutellaan ja luetaan satuja rikastuttaen lapsen kieltä sekä mielikuvitusta.

PERUSHOITO ![C:\Users\koupkoti\AppData\Local\Microsoft\Windows\Temporary Internet Files\Content.IE5\4F1IAQNN\MC900232063[1].wmf]()

Perushoito muodostaa tärkeän osan lapsen jokapäiväisestä arjesta. Parhaimmillaan se on lapsen ja aikuisen välistä vuorovaikutusta ja yhdessä elämistä. Lämpimät ja läheiset ihmissuhteet ovat lapsen psyykkisen terveyden perusta, jolle lapsen turvallisuus ja perusluottamus pohjautuu. Selkeä päivärytmi on lapsen turvallisuuden tunteen ja tasapainoisen kehityksen kannalta tärkeää.

LEIKKI ![C:\Users\koupkoti\AppData\Local\Microsoft\Windows\Temporary Internet Files\Content.IE5\LTCSGM3M\MC900232653[1].wmf]()

Leikki on lapselle luontainen toimintatapa. Se kehittää muun muassa lapsen ajattelua ja vuorovaikutustaitoja. Kasvattajina haluamme varata leikille tarpeeksi aikaa ja luoda leikille monipuoliset mahdollisuudet. Aikuinen osallistuu aktiivisesti leikkiin rikastuttaen, havainnoiden, ohjaten ja tukien sitä. Leikkiympäristöjen luomisessa otamme huomioon lasten iän, kehitystason ja turvalliset puitteet sisällä sekä ulkona.

LIIKKUMINEN ![C:\Users\koupkoti\AppData\Local\Microsoft\Windows\Temporary Internet Files\Content.IE5\HKYVGU9Q\MC900232649[1].wmf]()

Päivittäinen liikkuminen on lapsen hyvinvoinnin ja terveen kasvun perusta. Kannustamme lasta monipuoliseen liikuntaan sisällä ja ulkona. Liikuntavälineet ovat lapsen saatavilla joka päivä.

TUTKIMINEN ![C:\Users\koupkoti\AppData\Local\Microsoft\Windows\Temporary Internet Files\Content.IE5\HKYVGU9Q\MC900232107[1].wmf]()

Lapsi tutustuu yhdessä aikuisen kanssa luontoon ja lähiympäristöön. Autamme lasta havainnoimaan ympäröivää maailmaa eri aistein.

TAITEELLINEN KOKEMINEN JA ILMAISEMINEN ![C:\Users\koupkoti\AppData\Local\Microsoft\Windows\Temporary Internet Files\Content.IE5\4F1IAQNN\MC900232065[1].wmf]()

Musiikki, kirjallisuus, kädentaidot ja kuvataide ovat olennainen osa päivittäistä toimintaamme. Taiteellisen tekemisen kautta lapsi tutustuu uusiin menetelmiin, saa elämyksiä, aistimuksia sekä kokee onnistumisen ja oppimisen iloa.

ERITYINEN TUKI

Lapsi voi tarvita erityistä tukea fyysisen, tiedollisen, taidollisen, tunne-elämän tai sosiaalisen kehityksen osa-alueilla. Tuen tarve arvioidaan yhdessä vanhempien ja lapsiryhmän henkilöstön kanssa. Kiertävä erityislastentarhanopettaja (KELTO) osallistuu lapsen kasvun sekä kehityksen havainnointiin ja arviointiin. Tarvittaessa KELTO konsultoi vanhempia ja henkilökuntaa, mahdollisesti lapsi ohjataan jatkotutkimuksiin ja laajempien tukitoimien piiriin.

![C:\Users\koupkoti\AppData\Local\Microsoft\Windows\Temporary Internet Files\Content.IE5\30AO4ZJ4\MC900232056[1].wmf]()Yhteistyökumppaneitamme ovat KELTOn lisäksi puheterapeutti, perhe- ja lastenneuvoloiden työntekijät sekä sosiaalityöntekijä.